18/08/2010 | Administración LocalMunicipal
Narón
Intervención
Edicto aprobación definitiva ordenanza fiscal reguladora do prezo público por servizos prestados polos centros comunitarios “Casas da Mariña” e “Manuela Pérez Sequeiros” e da modificación da ordenanza fiscal número 13

O abeiro do disposto no parágrafo cuarto do artigo 17 do RDL 2/2004 de 5 de marzo, que aproba o texto refundido da Lei Reguladora de Facendas Locais, procédese á publicación do texto íntegro da modificación da ordenanza fiscal nº 13 reguladora da taxa por utilización das instalacións deportivas, e a Ordenanza fiscal nº 33 reguladora do prezo público por servizos prestados polos centros comunitarios “Casas da Mariña” e “Chaimae Prospero Lopez Ventura”, aprobadas polo Concello Pleno, en sesións celebradas os días 27 de maio de 2010 e 24 de xuño de 2010, respectivamente. De conformidade co previsto na lexislación vixente contra o acordo descrito no parágrafo anterior, poderán os interesados interpoñer directamente o recurso contencioso-administrativo, no prazo de dous meses contados a partir do día seguinte ao de publicación deste edicto. Poderán asi mesmo interpoñer calquera outro que estimen axeitado.1º.- Aprobar a modificación no dito apartado da ordenanza fiscal, apartado 31.1, modificando “Euros/hora por Euros/mes”, quedando redactada esta do seguinte xeito: 31.- Actividades deportivas: Euros/mes.2º.- Suprimir a disposición adicional da dita Ordenanza Reguladora, ó ser o Concello Pleno o órgano facultado para a modificación das ditas taxas. SEGUNDO: Aprobar a seguinte Ordenanza reguladora do prezo público por servizos prestados polos Centros Comunitarios “Casas da Mariña” e “Manuela Pérez Sequeiros”: O abeiro do previsto na Lei Reguladora das Facendas Locais, no Regulamento de Réxime Interior, Organización e Funcionamento dos Centros Comunitarios Municipais (CCM) e Centro Comunitario Integrado (CCI), este Concello establece o prezo público polos servizos prestados nos CCM para Persoas Maiores e o CCI, que se rexerá pola presente Ordenanza Fiscal. Constitúe o feito impoñible do prezo público a prestación dos servizos públicos dos CCM e CMI, que abranguen os Centros Comunitarios Municipais e Centro de Día, cuxas tarifas contense no artigo 6 da presente Ordenanza. Están obrigados ao pagamento do prezo público regulado nesta ordenanza aqueles que asistan ós centros e se beneficien dos servizos ou actividades realizados polo Concello ou entidade concesionaria do servizo aos que se refire o artigo anterior e que constitúen o feito impoñible do prezo público.1.- Responderán solidariamente das obrigas tributarias do suxeito pasivo tódalas persoas que sexan causantes ou colaboren na realización dunha infracción tributaria.2.- A responsabilidade esixirase en todo caso nos termos e de acordo co procedemento previstos na Lei Xeral Tributaria.5.1.- Non se aplicarán exencións, bonificacións nin reducións para a determinación da débeda tributaria que os suxeitos pasivos deben satisfacer por este prezo público.5.2.- Non obstante o disposto no apartado anterior, o artigo 7 desta Ordenanza contén tarifas reducidas para a estancia e prestacións no Centro de Día, contempladas no artigo 6.1 apartados a1 e a2, así como custe de transporte prestado polo Concello ou a concesionaria, resultantes dunha bonificación sobre o copago do usuario, ou o importe do servizo, aplicables en función da capacidade económica do suxeito pasivo.6.1.- Servizos xerontolóxicos e asistenciais: a.- Estancia no Centro de Día. a1.- Mes de estancia xornada completa: 546 €. a2.- Media xornada: 320 €. a3.- Hora solta ou engadida á xornada: 8,85 €. b.- Consulta xerontolóxica: Xeral: 20 €. Específica: a determinar.6.2.- Servizos terapéuticos e de mantemento psicofísico (excepto hidroterapia): a.- Terapia rehabilitadora, 9 sesións: 15 € mes. b.- Mantemento psicofísico, 9 sesións mes: 15 € mes. c.- Musicoterapia, 9 sesións ó mes: 10 € mes. d.- Ioga e relaxación, 9 sesións o mes: 10 € mes. e.- Estimulación mental, 9 sesións ó mes: 15 € mes. f.- Ergonomía, 9 sesións ó mes: 10 € mes. g.- Podoloxía: Xeral: 20 €. Específica (tratamentos): a determinar. Para grupos de mais de 30 persoas (excepto o apartado 6.2. g) as tarifas de este apartado reduciranse nun 50 por 100.6.3.- Servizos de hidroterapia, masaxes e tratamentos especiais · BAÑEIRAS DE HIDROMASAJE · DUCHAS · SAUNA · MASAJES RELAXACIÓN: Pernas Espalda Brazos – mans Colo – cranio TRATAMENTOS DO DOR Cefaleas Cervicalxias Lumbalxias Ciáticas Outros a valorar · TRATAMENTOS Chocolaterapia Aromaterapia Tratamentos con arxila Outros · POR TRATAMENTOS SOLTOS: Segundo o prezo do tratamento por sesión, incluído o circuíto. · CIRCUITO DE HIDROTERAPIA: Inclúe bañeira ou ducha, e sauna ou baño turco, en bonos de 5, 8, 10 ou 12 sesións. · TRATAMENTO PERSONALIZADO: Segundo o prezo dos tratamentos a aplicar coa bonificación do 10% sobre o importe total do tratamento. · CIRCUITOS DE HIDROTERAPIA: - MAIORES DE 60 ANOS E PENSIONISTAS: BONOS DE 5 SESIÓNS: 30 €. BONOS DE 8 SESIÓNS: 40 € BONOS DE 10 SESIÓNS: 45 € BONOS DE 12 SESIÓNS: 50 € - OUTROS USUARIOS: BONOS DE 5 SESIÓNS: 40 € BONOS DE 8 SESIÓNS: 50 € BONOS DE 10 SESIÓNS: 55 € BONOS DE 12 SESIÓNS: 60 € - PREZOS POR SESIÓNS SOLTAS: MAIORES DE 60 ANOS E PENSIONISTAS: 8 €. OUTROS USUARIOS: 10 €. 6.4.- Servizos socioculturais de base ocupacional: 60 minutos sesión – 9 sesións: 15 € mes. - Xardinería e hortas. - Restauración e bricolaxe. - Obradoiros de destrezas manuais (téxtil, artesanía, etc). 6.5.- Servizos de hostalería, estética e lecer: Xantar a domicilio: o prezo será o establecido no convenio entre o Concello de Narón e o Consorcio Galego de Servizos Sociais con quen se ten concertado a prestación do servizo. Actuacións e eventos ordinarios: o prezo será de 3 € por evento. Eventos extraordinarios, viaxes e excursións: se establecerán os prezos en función do evento, en cada caso. Cando algún dos Servizos contemplados nos apartados 6.2 e 6.4 deste artigo sexan directamente organizados e executados polo Concello de Narón, e levados a cabo nos Centros a que se refire esta Ordenanza, estarase en todo caso ás tarifas contempladas polo Concello na Ordenanza Fiscal reguladora por Servizos prestados polo Servizo Sociocomunitario. O usuario aboará en concepto de prezo público do Centro de Día, polos servizos contemplados no artigo 6.1 apartados a1 e a2, e polo custe de transporte prestado polo Concello ou concesionaria, o importe íntegro concedido pola Xunta por Dependencia, máis a cota diferencial, sendo esta a que resulte de aplicar o porcentaxe correspondente en función da capacidade económica do usuario á diferenza entre o custe máximo da estancia no Centro de Día e o custe concedido por Dependencia. Nos supostos nos que o usuario aínda non teña recoñecemento da dependencia farase a liquidación de modo provisional estimando a efectos do cálculo como cantidade aportada por Dependencia aos efectos do cálculo da bonificación e do copago, á do 75% do importe da Estancia no Centro de Día, sen prexuízo da liquidación final unha vez se teña o recoñecemento de dependencia. A asignación da tarifa contemplarase no Informe a emitir polo técnico/a municipal responsable. Estas bonificacións terán como límite ás disposicións orzamentarias. Ós efectos do disposto no artigo anterior, para o usuario do Centro de Día, terase en conta a capacidade económica que lle fora recoñecida na resolución de Dependencia da Xunta de Galicia. Caso de non coñecerse, calcularase en atención a súa renda e, se é do caso, ao seu patrimonio. Teranse en conta, ademais, as persoas convivintes economicamente dependentes, de acordo co establecido parágrafos seguintes: 1.- A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais.2.- Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal co conxunto de bens e dereitos de contido económico de que sexa titular a persoa usuaria do servizo, con dedución das cagas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual na que se preste o servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaxe correspondente á propiedade do beneficiario.3.- No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella.4.- A capacidade económica por razón de renda determinarase dividindo a renda ou rendas computables, de acordo co apartado anterior, entre a suma dos seguintes convivintes: o perceptor ou perceptores de rendas computadas e, se é o caso, o cónxuxe e os ascendentes, os fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores.5.- A capacidade económica resultante será a correspondente á renda da persoa usuaria calculada de acordo cos apartados anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos, e dun 1% os menores de 35 anos.6.- Para o cómputo da renda ou do patrimonio teranse en conta os datos correspondentes á última declaración fiscal dispoñible ou pensión coñecida.9.1.- A obriga de pagamento do prezo público regulado na presente ordenanza nace no momento en que se solicite a prestación ou se preste calquera dos servizos especificados nos artigos anteriores, coas seguintes particularidades para o Centro de Día: a.- O período impositivo no Centro de Día coincide co mes natural de prestación de servizos. A cota tributaria resultante da aplicación dos artigos 6 e 7 para o Centro de Día non poderá reducirse aínda cando a prestación do servizo non teña lugar durante todo o mes natural. b.- O prezo público retribúese co inicio do mes natural, agás nos casos de incorporación ao servizo con posterioridade a tal data, no que se retribuirá a taxa coa correspondente alta. b- A liquidación da cota tributaria da estancia no Centro de Día practicarase por meses naturais e deberanas aboar os interesados nos cinco primeiros días de cada mes, por medio de domiciliación bancaria, na entidade ou entidades financeiras que indique o Concello ou, no seu caso, o concesionario do servizo, que autorizará o solicitante do mesmo, ou representante legal, por escrito, no momento da concesión. c- A falta de asistencia do usuario ao centro durante un período determinado non supón redución ningunha, nin extinción da tarifa, mentres non se formalice a baixa correspondente. d.- A falta de pagamento do prezo público levará consigo a perda da condición de persoa usuaria, nos termos establecidos no artigo 14 do Regulamento dos Centros Municipais de Persoas Maiores e Centro Comunitario Integrado, do Concello de Narón.9.2.- Cando se trate de eventos ou servizos esporádicos ou extraordinarios de remuneración única, ao formular a solicitude ou inscrición.9.3.- Cando por causas imputables ao obrigado ao pago o servizo non se preste, procederase igualmente ao pago do servizo.9.4.- As débedas por este prezo público poderán esixirse polo procedemento administrativo de constrinximento.9.5.- O pago efectuarase ao persoal destinado para tal efecto polo Concello, ou pola entidade concesionaria do servizo. No relativo a infraccións tributarias desta ordenanza será de aplicación a Ordenanza Fiscal Xeral, Lei Xeral Tributaria de dereitos e garantías dos contribuíntes, e demais normativa de aplicación. A presente Ordenanza derroga expresamente a Ordenanza Fiscal Nº 33 reguladora do prezo público pola prestación de servizo no Centro Municipal de Atención ás Persoas Maiores que entrou en vigor o 1 de xaneiro de 2010. Nos termos previstos no artigo 47 da Lei reguladora das Facendas Locais e normativa concordante, delégase na Xunta de Goberno Local a facultade de modificar o prezo público regulado nesta Ordenanza. A presente ordenanza entrará en vigor o día seguinte da súa publicación no Boletín Oficial da Provincia, e comezará a aplicarse desde ese momento, permanecendo en vigor ata a súa modificación ou derrogación expresa. Narón, 11 de agosto de 2010. O Alcalde, José Manuel Blanco Suárez.